Kadõrov kummutab kuulujutud, nagu valmistataks teda ette järgmiseks luureõhupalliks USA-s
#000001
MAAILM ŠOKIS! Noor tütarlaps eiras jämedalt „laps räägib siis, kui kana pissib“ reeglit
#000003
Eile toimunud ÜRO kliimatippkohtumisel leidis aset räme etiketireeglite rikkumine kui enne täiskasvanuid võttis ootamatult sõna keegi noor ärritunud tütarlaps. Nüüd süüdistatakse tüdrukut „laps räägib siis, kui kana pissib“ reegli jämedas rikkumises.
#000004
Noore ärritunud tütarlapse sõnavõtt toimus vahetult enne seda kui kõik maailma liidrid olid valmis alla kirjutama dokumendile, mis lõpetab planeedi ressursside raiskamise, kõik sõjad ja maailma näljahäda.
#000005
Silmnähtavalt pahane tütarlaps pragas esmaspäeval riikide juhte ning süüdistas neid tema põlvkonna reetmises, sest nad pole suutnud midagi seoses õhus olevate gaasidega teha. Tõenäoliselt vihjas ta ruumi kehvale ventilatsioonile.
#000006
Tütarlaps jätkas kohaletulnud täiesti mõistlike ja viisakate täiskasvanute sõimamist ning ähvardas neid laiaulatusliku luuretegevusega.
#000007
Uurimine peab nüüd välja selgitama, miks noor neiu rikkus niivõrd jämedalt “laps räägib siis, kui kana pissib” reeglit. (foto: kuvatõmmis)
#000008
„Minu sõnum on, et me hoiame teil silma peal,“ ähvardas neiu, kellele lähenesid juba igast küljest ürituse turvamehed.
#000009
Mingil arusaamatul põhjusel lasti tal aga jätkata. „Kõik see on vale. Mina ei peaks siin olema. Peaksin olema tagasi koolis teisel pool ookeani,“ jõudis neiu ühel hetkel arusaamiseni, et ta on etiketireeglit rikkunud ja peaks olema tegelikult kuskil mujal.
#000010
Tütarlaps ei näidanud mittemingisugust respekti üles ka USA president Donald Trumpi suhtes kui ta turvameeste vahel viimast vihaselt põrnitses. (foto: kuvatõmmis)
#000011
Kuigi neiut hakati turvameeste saatel ruumist eemaldama, ei lõpetanud ta ikkagi maailma lugupeetud liidrite ähvardamist:
#000012
„Kõikide tulevaste põlvede silmad on teie peal. Ja kui tea peaksite meid alt vedama, siis ma ütlen, et me ei anna teile iial andeks!“ karjus neiu saalis viibijatele kui teda maailma liidrite aplausi saatel minema transporditi.
#000013
Pärast intsidenti otsustasid kõik kohaletulnud nüüdseks ka ise etiketireegli rikkumisest ärritunud täiskasvanud, et dokumendile alla siiski ei kirjutata ning maailma ei päästeta. Algatatud on uurimine, kuidas pääses tütarlaps üldse niivõrd auväärt seltskonda segama.
#000014
Ärritunud ja emotsionaalselt ülesköetud tütarlapse jämedat rikkumist saad järgi vaadata siit:
#000016
Ärritunud tütarlaps pragamas täiskasvanutega. (video: šokis pealtnägija)
#000017
Lavrov süüdistab Ukrainat: “Lääne moodsad peldikupotid ajavad vene sõduritel pea segi”
#000024
Mitte ainult sõda! Vladimir Putin saavutas kuumaõhupallide võistlusel tubli kolmanda koha
#000026
Lugejakiri.ee on Eesti kõige usaldusväärsem ja tõsiseltvõetavam uudisteallikas.
#000032